इस्‍लामाबाद: आठ साल तन्‍हाई में कैद काटने के बाद आसिया बीबी को सुप्रीम कोर्ट ने भले ही आजाद कर दिया लेकिन अब उनके पास अपने मुल्‍क पाकिस्‍तान में रहने के लिए सुरक्षित जगह नहीं है. ईशनिंदा के मामले में फांसी की सजा का सामना कर चुकीं आसिया के पति आसिक मसीह ने ब्रिटेन, अमेरिका और कनाडा जैसे मुल्‍कों से उनके परिवार को शरण देने की गुहार लगाई है. उनका कहना है कि आसिया समेत पूरे परिवार को पाकिस्‍तान में जान का खतरा है.